# ארץ חמדה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

כולל ארץ חמדה או בשמו הרשמי מכון גבוה ללימודי היהדות הוא כולל ציוני דתי לסמיכה לדיינות. מסלול לימוד הסמיכה במכון נמשך שמונה שנים.

הכולל הוקם בשנת 1987 על ידי הרבנים משה ארנרייך ויוסף כרמל, ותחת נשיאותו והדרכתו של הרב שאול ישראלי.

במכון לומדים כ-35 אברכים אשר רובם הגדול בוגרי ישיבות הסדר המוסמכים לרבנות. התלמידים באים מישיבות שונות ביניהם הר המור, מרכז הרב,כרם ביבנה, הר עציון.
הכולל מקבל רק תלמידים ששירתו בצה"ל.

בנוסף ללימוד הדיינות, משתתפים אברכי הכולל בפרויקט שאלות ותשובות בפקס, הנקרא "במראה הבזק", שבו עונים לשאלות של רבני קהילות מכל העולם בנושאים שונים ומגוונים. שאלות ותשובות אלו מכונסות לספר, נכון לשנת ה'תשס"ו (2006) יצאו לאור ששה כרכים שלו.

בוגרי המכון משמשים לרוב כרבנים בישיבות הסדר, ראשי כוללים ורבני יישובים, והוא נחשב לאחד מהכוללים החשובים ביותר במגזר הדתי לאומי. למרות זאת, ולמרות שעיקר עיסוק האברכים בכולל הוא לימודי דיינות, עד היום לא מונה אפילו דיין אחד בבתי הדין הרבניים מקרב חברי הכולל, זאת עקב העדר לובי פוליטי מספק.

בנוסף לכולל האברכים, מפעיל מכון ארץ חמדה גם את המכונים "התורה והמדינה" ו"משפט והלכה בישראל", הכולל גם בית דין לענייני ממונות שנפתח לאחרונה.

## [עריכה] קישורים חיצוניים

- אתר המכון

מקור: http://he.wikipedia.org../../../%D7%90/%D7%A8/%D7%A5/%D7%90%D7%A8%D7%A5_%D7%97%D7%9E%D7%93%D7%94.html

קטגוריות: מוסדות לימוד תורניים | ציונות דתית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש